19 DIJO TSA MOYA SEHLENG SE LOKETSENG 19 o bona Moena Branham, mmolelle a rapelle maoto a ka. Mme ka sheba tlase mono, mme dinthonyana^yaka dihlahala di ne di leketlile maotong a hae, ho potoloha. 115 Ka re, Mmao ke mosadi ya hloho e putswa. Mora wa ka, le a bona. O boleletse pele o tloha, ha o ka kopana le nna, hore ke rapelle maoto a hae. O na le dihlaha tse nyenyane, ekare, di leketlile maotong a hae hohle. Yaka o tla tloha a akgeha. A re, Ke nnete. Ka re, Mmolelle a se tshwenyehe. Ho tla itokela. 116 Ka qala ka tsamaya ke potela. Yaba ke utlwa Lentswe la Modimo le bua, le re, Sutha tseleng, kapele. Roy Roberson a eme mono, ka ho tseba hore e ne e le mokaubere wa ntwa, ka bea letsoho la ka lehetleng la hae, ka re, Moena Roy, ipate, kapele kamoo o ka kgonang! Ha thwe, Molato ke ng? Ka re, Sutha tseleng! Ipate! 117 Mme ka qala ka tsamaya ke potela feela, ke bea fosholo ya ka fatshe, ka retoloha, ka rola katiba yaka. Mme ke Enwa a tla, Kganya ya Modimo e tsholoha ka setsokotsane se ileng sa petsola mosiko wa thaba ka mokgwa oo, mme sa qhoma sa sisinya sebaka seo ka mokgwa oo, ho kgaola dihloro tsa dihlahla; maoto a ka bang mararo kapa a mane feela, a mahlano kahodima hlooho ya ka. Sa nyoloha se kgutla eka fanele ka mokgwa oo; sa nto qhoma hape. Mme, mme ke sena se e-tla, makgetlo a mararo. 118 Eitse ha Se tsamaya, kgetlong la boraro, Moena Banks a tla, a re, Ke seo o neng o bua ka sona? Ka re, E. Ha thwe, E ne e le eng? 119 Ka re, Modimo o hlaha ka ditsokotsane. Ke ne ke sa tsebe hore O ne a batla ke bolelle batho kapa tjhe. 120 Yaba ke tswela pele mme ka rapela ho se hokae. Yaba O re nka nna ka ba bolella. Ka re, Ke kahlolo e otlang Lebopo la Bophirimela. Le shebeng kajeno! Shebang se ileng sa etsahala dihoreng tse mmalwa ka morao ho moo: Alaska ya tetebela. Mme jwale ntho yohle e a hohlomela. Re kena kahlolong. Mohau o kgesitswe. 121 Empa ho bokwe Modimo, re na le Dijo tse patilweng, Dijo tsa moya, moo re phelang ka ho loka le mohau wa tshenolo ya Jesu Kreste matsatsing ana a qetelo, ka ho Inetefatsa hara batho ba Hae. Amen! Ba ile ba kena. Elia o ile a kena pele komello e fihla. Ho lebohuwe Modimo ka ho kena kahare pele kahlolo e fihla. Jwale ke nako ya ho tswa le ho kena kahare, ho tswa mekgatlong eo le ho kena ka ho Kreste, nako ya ho-tswa le ho- kena bakeng sa badumedi bohle ba sebele.